Драги осмаци, урадите овај тест, који ће вам помоћи да утврдите пређено градиво. Решења нам пошаљите до 11. маја.

Значење и функција падежа

1. Означи тачну тврдњу.
* Падежи су различити облици именске речи.
* Глаголи се мењају по падежима.
* У српском језику је шест падежа.
* Падежни систем српског књижевног језика има четири зависна падежа.
1. Означите реченицу у којој су запете исправно бележене.
* Слушајте ме, децо, пажљиво!
* Слушајте ме, децо пажљиво!
* Слушајте ме децо, пажљиво!
* Слушајте, ме, децо пажљиво!
1. Означи најзначајније службе номинатива у реченици.
* логички субјекат и прави објекат
* логички субјекат и неправи објекат
* граматички субјекат и атрибут
* граматички субјекат и именски део предиката
1. Одреди падеж подвучене синтагме у реченици: Обратио ми се лепим речима.
* датив
* инструментал
* локатив
* генитив
1. Означи службу подвучене синтагме у реченици: Милица је успешна кошаркашица.
* граматички субјекат
* именски део предиката
* логички субјекат
* сложен глаголски предикат
1. Означи реченицу у којој је предлог с(а) правилно употребљен.
* Доћи ћу по тебе с бициклом.
* Најрадије сликам с темперама.
* Ишла је са мном у биоскоп.
* Тетка га је обасула с пољупцима.
1. Одреди падеж и број подвучене именице у реченици: Додај ми мало чоколаде.
* акузатив множине
* акузатив једнине
* генитив множине
* генитив једнине
1. Означи падеж у ком се налазе придев у реченици: Добио сам леп поклон.
* номинатив
* вокатив
* генитив
* акузатив
1. У реченици – У среду ми је рођендан – подвучена предлошко – падежна конструкција у акузативу има значење:
* начина
* времена
* предмета радње
* места
1. Одреди падеж и значење подвучене именице у реченици: Он се најрадије вози аутомобилом.
* инструментал са значењем места
* инструментал са значењем средства
* локатив са значењем места
* инструментал са значењем начина
1. Одреди падеж подвучене именице у реченици: Петар је купио улазнице за биоскоп.
* датив
* вокатив
* акузатив
* номинатив
1. Означи именицу исказану акузативом у реченици: Урош може да прође кроз парк да би брже стигао до реке.
* Урош
* парк
* реке
* брже
1. Означи значење подвученог номинатива у реченици: Они често посећују концерте.
* трпилац радње
* носилац стања
* вршилац радње
* особина